Z Á P I S N I C A

zapísaná v priebehu zasadnutia Obecného zastupiteľstva dňa 18.6. 2015

*Prítomní: viď prezenčná listina*

*Program:*

1. Otvorenie zasadnutia

2. Určenie overovateľov uznesenia a zápisnice

3. Kontrola uznesenia za uplynulé obdobie

4. Schválenie Záverečného účtu obce Hričovské Podhradie za rok 2014

5. Správa hlavnej kontrolórky k záverečnému účtu

6. Schválenie VZN o podmienkach predaja výrobkov a poskytovaní služieb na

predajných miestach

7. Informovanie o miestnej akčnej skupine Zem palatína Juraja Thurzu

8. Ponuka na uzatvorenie zmluvy na výkon koordinátora cyklotrás cez našu obec

9. Informovanie o možnosti podania projektu na komunitné a spolkové centrum

10. Informovanie o možnosti vizualizácie obce

11. Rôzne

12. Diskusia

13. Schválenie uznesenia

14. Záver

K bodu 1:

Starostka obce Jarmila Dobroňová privítala prítomných a oboznámila ich s programom. Program bol jednohlasne schválený.

K bodu 2:

Starostka obce vymenovala a určila za overovateľov uznesenia a zápisnice p. Randu Pavla a p. Rastislava Poliaka.

K bodu 3:

Starostka informovala o plnení uznesenia za uplynulé obdobie. Všetky body uznesenia boli splnené. Ďalej starostka obce dala návrh na menovanie zapisovateľky zápisnice a uznesenia z dnešného zasadnutia obecného zastupiteľstva p. Gabrielu Vidrovú. Návrh bol jednohlasne prijatý.

K bodu 4:

Starostka obce predniesla Záverečný účet obce Hričovské Podhradie. Vysvetlila jednotlivé čerpanie . Záverečný účet bol poslancami OZ jednohlasne schválený .

K bodu 5:

Hlavná kontrolórka obce predniesla správu k záverečnému účtu obce Hričovské Podhradie . Záverečný účet bol zo strany hlavnej kontrolórky bez výhrad.

K bodu 6:

Starostka obce informovala prítomných o VZN o podmienkach predaja výrobkov a poskytovaní služieb na predajných miestach. Poslanci boli o návrhu uvedeného VZN informovaný v zákonom stanovenom termíne. VZN bolo jednohlasne prijaté.

K bodu 7:

Starostka obce informovala prítomných o miestnej akčnej skupine Zem palatína Juraja Thurzu. Do uvedenej MAS boli prijaté obce z okresu Bytča a Turzovka. Pôvodná MAS sa premenovala na uvedený názov, aby bolo spomenuté celé panstvo. Poslanci OZ schválili účasť v občianskom združení verejno-súkromného partnerstva. Zobrali na vedomie zmenu názvu a poverili starostku obce zastupovať obce v občianskom združení .

K bodu 8:

Starostka obce informovala prítomných o ponuke na koordinátora cyklotrás cez našu obec. Jednalo by sa o súkromnú osobu , ktorá by vypracovala potrebnú dokumentáciu. Po zvážení poslanci OZ dospeli k záveru, že v súčasnosti uvedenú ponuku zamietnu. O cyklotrasách sa bude jednať cez MAS alebo VÚC Žilina.

K bodu 9:

Starostka obce predniesla poslancom návrh i so štúdiou na rekonštrukciu obecnej budovy

č. 54 na komunitné a spolkové centrum. Poslanci preštudovali návrh projektovej dokumentácie a dospeli k záveru, že sa jedná a dobrý návrh. Doporučili starostke obce dať vypracovať celú projektovú dokumentáciu a v prípade , že vyjde výzva uvedený projekt podať , nakoľko by sa jednalo o 100% účasť pri financovaní zo strany štátu . Poslanci OZ jednohlasne schválili , aby starostka obce dala vypracovať celý projekt na komunitné a spolkové centrum a v prípade výzvy, predpoklad august 2015 uvedený projekt podala.

K bodu 10:

Starostka obce informovala o ponuke na vizualizáciu obce. Jednalo by sa o celkový pohľad na obec nahraté z veľmi nízkej vzdialenosti. Na návrh p. Lasičku ešte získame ďalšie ponuky a na ďalšom OZ zvážime z uvedenou ponukou a v prípade ďalšej ponuky takáto vizualizácia bude spracovaná a zverejnená na internetovej stránke obce.

K bodu 11:

Starostka obce informovala prítomných ako i na minulom OZ, že v roku 2015 obec oslavuje svoje 750. výročie prvej písomnej zmienky. Upresnila termín na 25. september 2015. Bližší program bude ešte dopracovaný. Na posedení vystúpia viaceré ľudové skupiny z okolia a vo večerných hodinách bude tanečná zábava.

Starostka obce podala na poslancov OZ žiadosť o zakúpenie chladničky a sporáka do MŠ. V MŠ je sporák ešte z čias, kedy sa u nás v MŠ varilo, sporák je už prepálený a nespĺňa požiadavky bezpečnosti. Poslanci jednohlasne schválili zakúpenie uvedeného zariadenia do MŠ. Chladnička, ktorá sa nachádza v MŠ bude premiestnená do kultúrneho domu a bude sa prepožičiavať občanom pri súkromných akciách.

K bodu 12:

Poslanci OZ uznesenie jednohlasne schválili.

K bodu 13:

Zapisovateľka prečítala návrh uznesenia, ktoré bolo jednohlasne schválené.

K bodu 14:

Starostka obce poďakovala prítomným za účasť.

Zapísala Gabriela Vidrová

18.6.2015

Overovatelia zápisnice: Pavol Randa ...........................

Rastislav Poliak .............................

Jarmila Dobroňová

starostka obce